અલગ કલ્ચરમાં ઉછરેલાં યુવક-યુવતીઓને લગ્ન બાદ પ્રોબ્લેમ્સ આવતા જ હોય છે, પરંતુ એક જ કલ્ચર, એક જ મીડીયમમાં ભણ્યા હોવા છતાં, માત્ર ઉચ્ચારણ જેવી સામાન્ય બાબતને લઈને આટલા પ્રોબ્લેમ્સ હોવા એ અંધકારમય ભાવિનું સુચન જ છે. શું ભવિષ્યમાં એ પત્ની બને પછી તમે ઉભરાતી કચરાપેટી, બળી ગયેલ શાક, અને પેન્ટના ખિસ્સામાં ધોવાઇ ગયેલી હજારની નોટ વિષે સાચાં અંગ્રેજીમાં સોનમ સાથે ઝઘડો કરી શકશો? આનો જવાબ જો ના હોય તો તમારે સોનમ સાથેનો સંબંધ સીમા ઓળંગી જાય એ પૂર્વે જ અટકાવી દેવો જોઈએ। આ સાથે આકરાં વેણનો સામનો કરવાની તૈયારી-સહનશક્તિ રાખજો અને દિલની વાત સ્પષ્ટતાપૂર્વક કહેવાનું સાહસ કેળવજો.